Број 2943

Датум 12.12.2017.

**ПИТАЊА ПОНУЂАЧА И ОДГОВОР ПОНУЂАЧУ У ПОСТУПКУ ЈАВНЕ НАБАВКЕ ГОРИВА 20/2017**

**1.Питање понуђача**

**PREDMET :** Dopis u vezi javne nabavke br. 20/2017-predmet nabavke: gorivo

Poštovani,

Obraćamo Vam se povodom javne nabavke koju ste objavili na Portalu javnih nabavki.

**I**

Na strani broj 16. Konkursne dokumentacije navodite dodatni uslov – tehnički kapacitet, u okviru koga zahtevate posedovanje dva maloprodajna objekta na teritoriji grada Novog Sada.

Ukoliko je osnovni cilj javnih nabavki sa stanovišta javnog sektora ekonomična i efikasna upotreba javnih sredstava, onda je obezbeđenje konkurencije ključno za ostvarenje tog cilja. Ovaj stav je potvrđen u *članu 84. Zakona o javnim nabavkama gde je navedeno da „elementi kriterijuma na osnovu kojih naručilac dodeljuje ugovor ne smeju biti diskriminatorski“*. Konkurencija omogućava naručiocu veći izbor ponuda, dok dodatni uslov koji ste odredili predstavlja diskriminaciju određenih ponuđača i samim tim onemogućava učestvovanje onim ponuđačima koji bi inače mogli ravnopravno konkurisati za realizaciju gorepomenute nabavke.

Smatramo da nije dovoljno da naručilac obezbedi konkurenciju među ponuđačima na taj način što će prikupiti određeni broj ponuda, već je potrebno ispoštovati i zahtev da nijedan od potencijalnih ponuđača ne bude neopravdano onemogućen u dostizanju cilja da njegova ponuda bude izabrana kao najpovoljnija.

Citiraćemo odredbe Zakona o javnim nabavkama koje su povređene ovako sačinjenom konkursnom dokumentacijom.

**Načelo obezbeđivanja konkurencije**

**Član 10.**

*Naručilac je dužan da u postupku javne nabavke omogući što je moguće veću konkurenciju.*

*Naručilac ne može da ograniči konkurenciju, a posebno ne može onemogućavati bilo kojeg ponuđača da učestvuje u postupku javne nabavke neopravdanom upotrebom pregovaračkog postupka, niti korišćenjem* ***diskriminatorskih u****slova, tehničkih specifikacija i kriterijuma.*

**Načelo jednakosti ponuđača**

**Član 12.**

*Naručilac je dužan da u svim fazama postupka javne nabavke obezbedi jednak položaj svim ponuđačima.*

*Naručilac ne može da određuje uslove koji bi značili nacionalnu, teritorijalnu, predmetnu ili ličnu diskriminaciju među ponuđačima, niti diskriminaciju koja bi proizlazila iz klasifikacije delatnosti koju obavlja ponuđač.*

Smatramo ( na osnovu dugogodišnejg iskustva u postupcima jn) da i jedan maloprodajni objekat u kontinuitetu može da izvrši ugovornu obavezu i zadovolji vaše zahteve za predmetnim dobrom.

Navodeći jedan maloprodajni objekat na teritoriji Grada Novog Sada, omogućavate veću konkurentnost a samim tim i mogućnost dobijanja povoljnije ponude , što je i smisao postupka koji sprovodite.

Kako bismo izbegli ulaganje Zahteva za zaštitu prava, što bi zbog kršenja načela konkurencije i diskriminativnog kriterijuma bilo opravdano, predlažemo da ***izvršite korekciju konkursne dokumentacije i istu prilagodite svojim stvarnim potrebama*** i to na sledeći način:

izmena dodatnog uslova koji se odnosi na tehnički kapacitet: ***posedovanje najmanje 1 benzinske stanice na teritoriji Grada Novog Sada,***jer smatramo da ponuđač i sa jednom benzinskom stanicom može da obezbedi nesmetano snabdevanje predmetnim dobrom naručioca.

Smatramo da su naši zahtevi opravdani i u skladu sa Zakonom, te se nadamo da će biti usvojeni.

U iščekivanju odgovora,

s poštovanjem

**1.Одговор наручиоца**

Наручилац прихвата примедбу понуђача и врши корекцију конкурсне документације ( на стр. Бр 16. ) изменом додатног услова који се односи на технички капацитет тако да ће измена гласити :

**поседује минимум један** продајни објекат – бензинску пумпу на територији града Новог Сада

Измене које су садржане у овим одговору биће објављена на порталу јавних набавки и интернет страници наручиоца.

Питања понуђача и одговор Наручиоца чине саставни део конкурсне документације и понуђач је у обавези да понуду достави на основу одговора Наручиоца, као и да питање понуђача и одговор наручиоца приложи уз понуду.

**Службеник за јавне набавке**

**Ранковић Зоран**